CELEX: 62009TN0243
Language: da
Date: 2009-06-18 00:00:00
Title: Sag T-243/09: Sag anlagt den 18. juni 2009 — Fedecom mod Kommissionen

29.8.2009   
            
            
               DA
            
            
               Den Europæiske Unions Tidende
            
            
               C 205/43
            
         Sag anlagt den 18. juni 2009 — Fedecom mod Kommissionen
   (Sag T-243/09)
   2009/C 205/78
   Processprog: fransk
   
      Parter
   
   
      Sagsøger: Fédération de l’Organisation Economique Fruits et Légumes (Fedecom) (Paris, Frankrig) (ved avocat C. Galvez)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Annullation af den anfægtede beslutning i henhold til artikel 230, stk. 4, i EF-traktaten.
            
         
               —
            
            
               Kommissionen for De Europæiske Fællesskaber tilpligtes at betale samtlige omkostninger for Retten.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Kommissionens beslutning K(2009) 203 endelig udg. af 28. januar 2009 (1), hvorved statsstøtte ydet af Den Franske Republik til producenterne af frugt og grøntsager i forbindelse med »salgsfremmeplanerne« med henblik på at lette markedsføringen af landbrugsprodukter dyrket i Frankrig blev kendt uforenelig med fællesmarkedet.
   Sagsøgeren har gjort tre anbringender gældende til støtte for søgsmålet:
   
               —
            
            
               Tilsidesættelse af begrebet statsstøtte i henhold til artikel 87, stk. 1, EF, for så vidt som Kommissionen har fundet, at de frivillige bidrag, som producenterne indbetalte inden for rammerne af salgsfremmeplanerne (erhvervsandele), udgjorde statsmidler.
            
         
               —
            
            
               Tilsidesættelse af bestemmelserne i artikel 87, stk. 3, EF for så vidt som Kommissionen har fundet, at de iværksatte foranstaltninger inden for rammerne af salgsfremmeplanerne ikke var forenelige med fællesmarkedet, uden at foretage en omhyggelig analyse af hver enkel salgsfremmeplan.
            
         
               —
            
            
               Tilsidesættelse af princippet om beskyttelse af den berettigede forventning, for så vidt som Kommissionen forholdt sig passiv i ti år, skønt den nødvendigvis måtte være vidende om, at salgsfremmeplanerne fandtes, hvilket gav anledning til en berettiget forventning hos producenterne om, at salgsfremmeplanerne var lovlige.
            
         
      (1)  EUT L 127, s. 11.